Арнальд Руйтэль

А́рнальд Ру́йтэль (; ) — эстонскі палітык, Старшыня Прэзідыума Вярхоўнага Савета Эстонскай ССР (1983—1990), Прэзідэнт Эстоніі (2001—2006).

 Эканаміст 
Скончыў сельскагаспадарчае вучылішча Янеда і працаваў у 1949—1950 гадах у сельскагаспадарчым аддзеле адміністрацыі Саарэмаа. У 1955—1957 гадах выкладаў у Інстытуце Сельскагаспадарчае Тэхнікі ў Тарту. У 1969 годзе быў прызначаны на пасаду рэктара Эстонскай сельскагаспадарчай акадэміі.

 Палітычная кар’ера 
З 1977 года займаў розныя публічныя пасады ў Эстонскай ССР, з 1983 па 1990 гады быў старшынёй прэзідыума Вярхоўнага Савета ЭССР.

29 сакавіка 1990 года абраны Старшынёй Вярхоўнага Савета ЭССР, гэты пост ён займаў да 6 кастрычніка 1992 года.

Дзейнасць Руйтэля шмат паспрыяла аднаўленню незалежнасці Балтыйскіх краін ад СССР, ён працаваў у складзе канстытуцыйнага сходу. Вылучыў сваю кандыдатуру на першых прэзідэнцкіх выбарах у 1992 годзе і атрымаў 43 % галасоў выбаршчыкаў (прэзідэнта ў Эстоніі выбірае калегія выбаршчыкаў), прайграўшы Ленарту Меры.

У 1994—2000 гадах Руйтэль быў старшынёй Эстонскай зямельнай народнай партыі (Maarahva erakond). У 1995 годзе абраны ў Парламент Эстоніі.

Ён быў актыўным прыхільнікам уступу Эстоніі ў ЕС.

Працягвае займацца навуковаю дзейнасцю. У 1991 годзе ён абараняе доктарскую дысертацыю па сельскай гаспадарцы. Руйтэль з’яўляецца сябрам Эстонскай сельскагаспадарчай акадэміі, ганаровым доктарам Бэнтлі Каледжа (ЗША), Хельсінкскага ўніверсітэта (Фінляндыя), Нацыянальнага сельскагаспадарчага ўніверсітэта Украіны. Руйтэлю належаць больш за сто навуковых прац.

Пасля заканчэння другога прэзідэнцкага тэрміна Ленарта Мэры, Руйтэль у 2001 годзе зноў абраны прэзідэнтам.

Быў жанаты з Інгрыд Руйтэль, меў дзвюх дачок.

 Узнагароды 
 Ордэн Знак Пашаны (СССР, 1964)
 Ордэн Леніна (СССР, 1971)
 Ордэн Дружбы народаў (СССР, 1988)
 Ордэн Працоўнага Чырвонага Сцяга (СССР)
 Ордэн Крыжа зямлі Марыі на ланцугу (Эстонія, 2001)
 Ордэн Белай ружы Фінляндыі (Фінляндыя, 2001)
 Ордэн Белага арла (Польшча, 2002)
 Вялікі крыж ордэна Святога Олафа (Нарвегія, 2002)
 Ордэн Заслуг (Мальта, 2003)
 Вялікі ланцуг ордэна Інфанта дона Энрыке (Партугалія, 2003)
 Ордэн Вітаўтаса Вялікага з ланцугом (Літва, 2004)
 Вялікі крыж ордэна Сокала (Ісландыя, 2004)
 Вялікі крыж на ланцугу Ордэна «За заслугі перад Італьянскай Рэспублікай» (Італія, 2004)
 Ордэн Трох Зорак (Латвія, 2005)
 Ордэн Падвойнага белага крыжа 1 класа (Славакія, 2005)
 Вялікі ланцуг ордэна Сант’яга (Партугалія, 2006)
 Ордэн Дзяржаўнага герба на ланцугу (Эстонія, 2007)
 Ордэн «Стара планіна» (Балгарыя)
 Ордэн Зоркі Румыніі (Румынія)
 Вялікі крыж ордэна Адольфа Насау (Люксембург)

 Спасылкі 
 Біяграфія А. Руйтэля на афіцыйным сайце прэзідэнта Эстоніі 

Катэгорыя:Асобы
Катэгорыя:Выпускнікі ВНУ Эстоніі
Катэгорыя:Выкладчыкі ВНУ Эстоніі
Катэгорыя:Прэзідэнты Эстоніі
Катэгорыя:Народныя дэпутаты СССР ад акруг Эстоніі
Катэгорыя:Члены КПСС
Катэгорыя:Постаці Эстонскай ССР
Катэгорыя:Кандыдаты ў прэзідэнты Эстоніі
Катэгорыя:Камуністы Эстоніі
Катэгорыя:Дэпутаты Вярхоўнага Савета Эстонскай ССР
Катэгорыя:Ганаровыя грамадзяне Тарту
Катэгорыя:Дэпутаты Савета Нацыянальнасцей Вярхоўнага Савета СССР 11-га склікання
Катэгорыя:Дэпутаты Савета Нацыянальнасцей Вярхоўнага Савета СССР ад Эстонскай ССР
Катэгорыя:Старшыні Прэзідыума Вярхоўнага Савета Эстонскай ССР
Катэгорыя:Кіраўнікі Еўропы XXI стагоддзя
Катэгорыя:Старшыні Вярхоўнага Савета Эстонскай ССР
Катэгорыя:Кавалеры ордэна Платона